Belgorodas

Belgorodas () – miestas Rusijoje, dešiniajame Šiaurinio Doneco krante, 695 km į pietus nuo Maskvos; srities centras. 345,3 tūkst. gyventojų (2007). Geležinkelio ir automobilių kelių mazgas, oro uostas. Statybinių medžiagų, mašinų, metalo, chemijos, baldų, radioelektronikos, siuvimo, maisto pramonė, veikia šiluminė jėgainė, eina dujotiekis. Apylinkėse išgaunama geležies rūda (90 proc. visos Kursko anomalijos), kreida, molis.

Pedagogikos universitetas, žemės ūkio akademija, statybų technologijos akademija. Teatrai (dramos, lėlių), muziejai (dailės, kraštotyros). Dievo Motinos Užtarėjos cerkvė (1711 m.), Smolensko soboras (1767 m.), buvusi katalikų bažnyčia (XIX a. pradžia), Spaso-Preobraženskij soboras (1813 m.).

 Istorija 
Gyvenvietės būta dar X amžiuje. Dabartinis miestas įkurtas 1593 m., čia pradėjus statyti pilį ir pylimus. XVIII–XX a. buvo gubernijos ir apskrities centras. 

II pasaulinio karo metu apie Belgorodą vyko įnirtingi mūšiai. 1941 m. spalį vokiečiai okupavo Belgorodą. 1943 m. vasarį miestas buvo išvaduotas, bet po mėnesio vėl vokiečių okupuotas. Galutinai sovietų išvaduotas 1943 m. rugpjūtį per Kursko mūšį. Nuo 1954 m. srities centras.

Prasidėjus Rusijos karui su Ukraina mieste padažnėjo incidentų.https://www.cbsnews.com/news/russia-ukraine-war-news-chernobyl-belgorod-oil-depot-attack/

 Sportas 
 FK Saliut Belgorod (futbolo klubas);
 „Saliuto“ stadionas (), kurio talpa 11 456 žiūrovai;

 Šaltiniai 

Kategorija:Belgorodo srities miestai